# Ya d'ar brezhoneg

Ya d'ar brezhoneg (Sí al bretó) és una campanya organitzada per l'Ofis ar Brezhoneg per a afavorir el desenvolupament del bretó a la vida quotidiana de Bretanya.
S'articula entorn de dos conjunts d'etiquetes anomenades carta o acord: un destinat a professionals i associacions i l'altre als col·lectius. Cada carta o acord s'organitza en nivells d'etiquetatge, corresponent a un nombre creixent d'objectius per completar, alguns són obligatoris, altres a escollir d'una llista de les accions proposades.

## Acord «Ya d'ar Brezhoneg» dels sectors professionals i associatius

L'acord destinat a empreses privades i a les associacions té com a objectiu promoure l'ús de la llengua bretona en la vida quotidiana dels empleats, clients o membres es va llançar el 5 d'octubre de 2001, que era originalment un simple acord de principis.

### Posada en pràctica d'un etiquetatge

Després de l'èxit del sistema d'etiqueta de la carta de col·lectivitats, s'articula en un contracte de realització d'objectius.
L'acord s'estructura en tres etiquetes temàtiques sobre diferents punts de l'univers professional:
* "Suport a la llengua bretona", que gira al voltant de la comunicació general de l'empresa o de l'associació amb l'exterior, demana que completin cinc objectius escollits d'una llista de vint;
* "En bretó, si us plau", que gira al voltant de la comunicació amb el client o proveïdor demana complir cinc objectius obligatoris i un sisè a escollir d'una llista de tres proposicions;
* "Treball en bretó", que gira al voltant de la comunicació i tot el treball intern, reclama completar quatre objectius obligatoris.

### Empreses i associacions signants

Fou llançada el 5 d'octubre de 2001 a Carhaix, i 177 organismes del sector privat es van reunir per signar un acord per tal de desenvolupar l'ús del bretó per a les seves operacions diàries (senyalització, la formació dels empleats, els membrets…). Els primers signataris van ser les grans organitzacions (el CMB, la Cambra de Comerç i Indústria de Quimper…), artesans, els clubs esportius… A la fi de 2008, la campanya comptava amb 635 signataris, la meitat d'elles empreses. Pel desembre de 2011 656 empreses o associacions havien signat l'acta.

## Carta « Ya d'ar brezhoneg » de les col·lectivitats

Aquesta versió de la carta –destinada a col·lectivitats i autoritats locals com els municipis o comunitats de municipis– té com a objectiu promoure l'ús de la llengua bretona en la vida quotidiana dels ciutadans. Es tracta d'un contracte de realització d'objectius, seleccionats d'una llista de quaranta mesures proposades entre l'Oficina de la Llengua Bretona i la comunitat signatària en un període que varia d'un a tres anys depenent de les condicions del contracte.
Es va posar en marxa a Pontivy el 22 de desembre de 2004. Deu municipis hi van estar presents en aquesta reunió i els seus electes es van comprometre a realitzar almenys cinc accions seleccionades entre les 28 que el projecte de carta en aquell moment (que ara en té 40). El febrer de 2009, 98 municipis havien signat la carta Ya d'ar Brezhoneg. Pel gener de 2012 ja ho havien fet 147 municipis i 10 comunitats de municipis.

### Accions proposades

Les accions proposades eren inicialment 28, més tard se li afegiren unes altres dotze sumant un total de quaranta:
* Posar panells bilingües a les carreteres EB10 i EB20 amb les fonts i caràcters idèntics ;
* invitacions bilingües pels esdeveniments culturals organitzats per les alcaldies ;
* resposta municipal bilingüe ;
* posada de plaques del carrer bilingües ;
* Ús d'un logotip municipal bilingüe ;
* promoció de l'alcaldia de la carta dels sectorsp rofessionals i associatius d'empreses, comerços i associacions del municipi ;
* formularis bilingües pels actes més corrents (matrimoni, naixement, defunció) ;
* inscriure l'acció dins la durada amb l'ajuda de l'Oficina de la Llengua Bretona qui en assegura la supervisió;
* senyals bilingües als ajuntaments ;
* senyals bilingüse a altres instal·lacions municipals ;
* posar panells de senyalització de carreteres bilingües
* enquesta feta per l'alcaldia sobre la demanda d'ensenyament bilingüe entre els pares d'alumnes del municipi ;
* ajuda financera o tècnica a la creació o al desenvolupament de l'ensenyament bilingüe al municipi ;
* pàgina web municipal bilingüe ;
* cartes de visita bilingües per als electes voluntaris ;
* diaris amb encapçalament bilingüe ;
* editorial del diari municipal bilingüe ;
* invitacions bilingües per als esdeveniments no culturals organitzats per l'alcaldia ;
* text descriptiu bilingüe del patrimoni municipal ;
* participació del municipi a la campanya de l'Oficina de la Llengua Bretona per a la promoció de cursos de bretó per a adults ;
* marques bilingües en el material i vehicles municipals;
* Donar la possibilitat d'organitzar una cerimònia de casament bilingüe i informar-ne el públic;
* que l'Oficina de la Llengua Bretona elabori un estudi toponímic del municipi a fi de realitzar una senyalització respectuosa del patrimoni lingüístic de la ciutat;
* Enquesta sobre coneixement del bretó al municipi;
* Finançament en la formació professional de l'aprenentatge o perfeccionament de la llengua bretona pel personal voluntari;
* benvinguda en bretó al públic en els serveis públics municipals clarament assenyalat;
* assistència financera a les empreses que optin per un veritable bilingüisme ;
* Sistematització de senyals bilingües;
* Creació d'una col·lecció de llibres en bretó a la biblioteca pública, regularment actualitzat amb noves publicacions;
* Implementació de plaques de carrer bilingües i renovar les que ja hi ha o als carreres nous ;
* ajut financer o tècnic per l'establiment d'un viver en bretó al municipi o a nivell intermunicipal;
* ajut financer o tècnic a la iniciació en el bretó a les escoles del municipi;
* ajut financer o tècnic per a la creació d'un centre d'esbarjo en bretó;
* Consideració de les aptituds lingüístiques en la contractació;
* introducció bilingüe en els discursos oficials;
* convenis amb els municipis veïns per a acollir nens a classes bilingües;
* programació anual d'espectacles en bretó al centre cultural municipal;
* panells electrònics informatius bilingües
* Inclusió en l'enquesta censal del coneixement del bretó a fi d'avaluar a llarg termini la política lingüística del municipi;
* Incloure i fixar clarament el bilingüisme a les especificacions dels nous projectes de la municipalitat.

### Nivells de la carta

La carta està organitzada en nivells de certificació, cada nivell consta d'un nombre creixent d'objectiu a complir, per als quals s'imposen certs objectius. Si la col·lectivitat respon als objectius, se certifica « Ya d'ar brezhoneg » 01, 02, 03 o 04 i pot passar al següent nivell, en cas contrari, pot optar per reprendre la certificació mitjançant la signatura d'un nou contracte d'objectius amb un nou termini.
* Nivell 1:
    El primer nivell de certificació compromet a la comunitat a realitzar un mínim de cinc objectius fixats entre les accions proposades. L'acció 1 és imposada, però els altres quatre es deixen a l'elecció de la col·lectivitat.
* Nivell 2:
    El segon nivell de certificació compromet a la comunitat a realitzar un mínim de deu objectius fixats entre les accions proposades. Les accions 1-3 són imposades, però les altres set es deixen a l'elecció de la col·lectivitat.
* Nivell 3:
    El tercer nivell de certificació compromet a la comunitat a completar un mínim de quinze objectius fixats entre les accions proposades. Les accions 1-8 són imposades, però les altres set es deixen a l'elecció de la col·lectivitat.
* Nivell 4:
    El quart nivell de certificació compromet a la comunitat a realitzar un mínim de trenta objectius fixats entre les accions proposades. Les accions 1-13 i 29-35 són imposades, però les altres deu es deixen a l'elecció de la col·lectivitat.

### Col·lectivitats signants
#### Col·lectivitats de les Costes d'Armor

Una comunitat d'aglomeració, la de Lannion, i una comunitat de municipis, la de Centre Trégor, han signat la carta al segon nivell mentre que 37 municipis l'han signat a diferents nivells.
| 1r nivell Bégard Belle-Isle-en-Terre Berhet Île-de-Bréhat Caouënnec-Lanvézéac Coatascorn Lanloup Paimpol Pédernec Peumerit-Quintin Ploubezre Plouha Ploulec'h Ploumagoar Plounérin Pluzunet Pordic Prat Quemperven Tonquédec | 2n nivell Callac Guingamp Hengoat Lannion Louargat Penvénan Plouézec Ploumilliau Pouldouran Rostrenen Trégrom | 3r nivell Cavan Plestin-les-Grèves Plouaret Plounévez-Moëdec Trédrez-Locquémeau Trégastel |

#### Col·lectivitats del Finisterre

Una comunitat urbana, la de Brest, i cinc comunitats de municipis, les del Pays d'Iroise, de la Baie du Kernic, de Quimperlé, du Poher i de Plabennec han signat la carta al primer nivell les tres primeres i el segon nivell les altres. Seixanta-sis municipis han signnat la carta en diferents nivells i a títol individual. Endemés, uns altres 28 municipis han decidit atendre certs objectius de nivell un per raó de la signatura de la carta per les comunitats de municipis de les que depenen.
| 1r nivell Baye Brest Châteauneuf-du-Faou Coat-Méal Combrit Crozon Le Folgoët Guilvinec Guipavas Landéda Lanildut Lannilis Locmaria-Plouzané Locunolé Loperhet Mellac Morlaix Peumerit Plomeur Plouarzel Ploudaniel Plougonvelin Plouguin Plounéour-Trez Plozévet Porspoder Le Relecq-Kerhuon Roscoff Saint-Évarzec Saint-Martin-des-Champs Saint-Méen Saint-Pabu Saint-Yvi Scaër Spézet Tréglonou Tréméven Tréouergat | 2n nivell Bourg-Blanc Briec Brignogan-Plages Le Conquet Douarnenez Gouesnou Guimaëc Guissény Le Juch Kerlouan Landrévarzec Lesneven Locronan Loc-Brévalaire Milizac Moëlan-sur-Mer Ouessant Penmarc'h Plabennec Plomelin Plouguerneau Plourin-lès-Morlaix Plouvien Plouzané Pluguffan Pont-l'Abbé Pouldergat Querrien Quimper Quimperlé Riec-sur-Belon Saint-Jean-Trolimon Saint-Pol-de-Léon Saint-Thégonnec Santec Le Trévoux | 3r nivell Landerneau Plougastel-Daoulas 4t nivell Carhaix-Plouguer Lligats per les comunitats de comunes BMO : Bohars Guilers COCOPAQ : Arzano Bannalec Clohars-Carnoët Guilligomarc'h Rédené Saint-Thurien CCPI : Brélès Guipronvel Lampaul-Plouarzel Lampaul-Ploudalmézeau Landunvez Lanrivoaré Île-Molène Ploudalmézeau Ploumoguer Plourin Saint-Renan Trébabu | Poher : Cléden-Poher Kergloff Motreff Plounévézel Poullaouen Saint-Hernin CCPA : Le Drennec Kersaint-Plabennec |

#### Col·lectivitats d'Ille i Vilaine

Cap comunitat de municipis ha signat la carta a aquest departament. Només tres municipis l'han signat:

##### 1r nivell

* Rennes

##### 2n nivell

* Bruz
* Redon

#### Col·lectivitats de Loira Atlàntic

Cap comunitat de municipis ha signat la carta a aquest departament. Només quatre municipis l'han signat:

##### 1r nivell

* Guérande
* Pornic
* Nantes
* Saint-Herblain

#### Col·lectivitats del Morbihan

Han signat la carta dues comunitats d'aglomeració, la de Vannes al primer nivell i la de Lorient al segon nivell. També l'han signat 27 municipis a diferents nivells i a títol individual. Endemés, uns 17 municipis més han d'atendre certs objectius de nivel u de la carta per la seva pertinença a l'aglomeració de Vannes.
| 1r nivell Bignan Le Bono Caudan Guidel Lauzach Noyal-Pontivy Ploeren Plouay Pont-Scorff Theix | 2n nivell Carnac Cléguérec Hennebont Lanester Langonnet Locmariaquer Lorient Plescop Ploemeur Pluvigner Pontivy Le Saint Saint-Avé Sarzeau Séné Vannes | 3r nivell Quéven | Lligats per la comunitat de municipis Arradon Baden Elven Le Hézo Île-aux-Moines Île d'Arz Larmor-Baden Meucon Monterblanc Noyalo Plougoumelen Saint-Nolff Sulniac Surzur Trédion Treffléan La Trinité-Surzur |

## Referències

* ↑ «Présentation» (en francès). Ofis publik ar brezhoneg. [Consulta: 25 febrer 2016].
* 1 2 PDF : Descripció de la carta professional i associativa
* ↑ PDF : (francès)-(bretó) Vegeu els 656 primers signataris de l'accord "Ya d'ar brezhoneg"
* 1 2 3 PDF : Descripció de la carta de les col·lectivitats
* 1 2 3 4 5 6 PDF : (francès)-(bretó) Sinerien karta - Signataris de la carta

## Enllaços externs

* Oficina de la llengua bretona
* Rúbrica del Ya d'ar brezhoneg al web de l'Oficina de la llengua bretona
* Sí al bretó Arxivat 2011-10-25 a Wayback Machine.